hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Természetes vércukorszint-csökkentés | Cédrus Patika
A cukorbetegség olyan civilizációs probléma, amelyben ma a gazdaságilag fejlettebb világ lakosságának 8-10 százaléka érintett. További jelentős létszámú tömeget képviselnek azok, akiknek az egészségügyi gondjai rejtve maradnak, a betegségüket még nem fedezték fel. A diabétesz az emberek életének kényelmesebbé válásával párhuzamosan, egyre intenzívebben terjed.
Míg az 1-es típusú cukorbetegek kezelésében nincs más lehetőség, mint az inzulinpótlás, addig a 2-es típusú betegek, a kezelőorvos által előírt alapterápia hatékonyabbá tétele érdekében, többféle alternatív kezeléssel is megpróbálkozhatnak. A cukorbeteg életmódjának alappillérei, a helyesen tartott diéta és a napi rendszerességgel végzett fizikai aktivitás mellett kipróbálhatják a különböző gyógynövények hatását is.
Jól ismert vércukorcsökkentő hatása van például a kecskerutának, a ginzengnek, a feketeáfonya levelének vagy a görögszénának, továbbá a fehér babhéjnak, a fehér fagyöngynek, a kukoricahajnak, a csalánnak és a gyermekláncfűnek.
A csalán leveléből készült tea vértisztító, vizelethajtó, vércukor csökkentő, méregtelenítő hatású. A gyermekláncfű gyökere emésztést elősegítő, máj- és epeműködést serkentő. Emellett csökkenti a vércukorszintet, és fontos szerepe van az érrendszeri szövődmények, illetve a retinopátia megelőzésében.
A fekete áfonya levelének szénhidrát-metabolizmust befolyásoló szerepe a múlt század óta ismert. Jelentős króm tartalma szabályozza a vércukorszintet, szabadgyök fogó hatása miatt pedig kiemelkedő szerepet kap a szövődmények kivédésében.
A katángkóró gyökér legfontosabb hatóanyaga az inulin, amely az egyik legalacsonyabb glykaemiás indexű szénhidrát. Fontos szerepe van a májkárosodás megelőzésében, illetve a méregtelenítésben, nem csoda hát, hogy a népi gyógyászat régtől fogva használja a cukorbetegség kezelésében.
A kerti zöldségek, fűszerek közül közismert a zöldbab, a zöldborsó, az articsóka, a kerti zsázsa, a kapor vércukorszintet csökkentő, egyensúlyban tartó hatása. Drogériákban és patikákban is kaphatók az úgynevezett CLA táplálékkiegészítő készítmények, amelyek konjugált linolsavtartalmuk folytán, sok egyéb hasznos tulajdonságuk mellett a vércukorszintet csökkentő hatással is bírnak. Természetes forrásuk a tojás, a tejtermékek, a hús, kismértékben a növényi olajok, ám ezek kevésbé koncentráltan és kisebb mennyiségben tartalmazzák, mint a táplálékkiegészítő.
Cukorbetegeknek érdemes rendszeresen fahéjat fogyasztani, hiszen a fűszer nemcsak kellemes ízt biztosít az ételeknek, de pozitív élettani hatásokkal is rendelkezik: csökkenti például a vércukor, a „rossz” koleszterin és a trigliceridek szintjét, így természetes segítőtárs lehet a diabétesz elleni harcban.
A korábbi kutatások azt valószínűsítették, hogy a fahéj pozitív élettani hatásait a benne lévő fahéjaldehid nevű vegyületnek köszönheti. Az azonban a mai napig nem egyértelmű, hogy pontosan milyen mechanizmusok révén csökkenti a fűszer a vércukrot; a legvalószínűbbnek az tűnik, hogy a vegyület fokozza az inzulinválaszt, ezáltal a vércukorszint kevésbé emelkedik. További vizsgálatoknak kell megállapítani, hogy a cukorbetegek kezelésére pontosan mekkora fahéjdózisra van szükség, illetve mennyi ideig kell alkalmazni az étrendkiegészítőt.
Ecetként, használjanak vörösbor ecetet, mert abban van a legkevesebb cukor.
A szódabikarbóna kiválóan lúgosít, tegyünk egy mokkáskanálnyit ivóvizükbe, vagy a reggeli narancslébe, egyéb gyümölcslébe!
Egy fél citrom leve jelentősen, akár 30%-kal is csökkentheti az étkezés utáni vércukorszintet.
A vörösbor hatékony antioxidánsként, rendszeresen, de mértékkel fogyasztva 20%-kal csökkenti a cukorbetegség, és 30%-kal a szívinfarktus veszélyét.
Napi 2gramm sörélesztő jelentős krómtartalmánál fogva, csökkenti a vércukorszintet, B-vitaminja segít megelőzni a szívbetegségeket, emellett fontos enzimeket is tartalmaz. Figyelem: a sörben nincs króm, sőt rendkívüli mértékben növeli a vércukorszintet!
A fahéj olyan polifenolt tartalmaz (MHPC), amely az inzulinnal vetekszik. Fogyasszák tehát naponta müzlivel vagy gyümölcssalátával!
Forrás: herbahaz.hu, Gyógyhír Magazin, origo.hu
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign